smcproject/ml-wiki-sentences huggingface dataset:
ആമ്പോണിലും ചുറ്റുമുള്ള ദ്വീപുകളിലും ഇൻഡോനേഷ്യയിലെ മറ്റു ഭാഗങ്ങളിലേക്കാൾ ക്രിസ്ത്യാനികളും മുസ്ലിം വിഭാഗക്കാരുമാണ് പ്രബല വിഭാഗങ്ങൾ.
സ്വാതന്ത്ര്യംമുതലുള്ള സംഘർഷങ്ങൾ
1950 ൽ തെക്കൻ മൊലുക്കാസ് റിപ്പബ്ലിക്കിലെ വിപ്ലവത്തിന്റെ സ്വാധീനഫലമായി, ഇന്തോനേഷ്യൻ ഭരണത്തിനെതിരായ ഒരു കലാപത്തിന്റെ കേന്ദ്രമായിരുന്നു ആമ്പോൺ.
ഇന്തോനേഷ്യൻ സൈന്യം നഗരത്തെ ആക്രമിക്കുകയും ഏതാനും മാസങ്ങൾക്കുള്ളിൽ നഗരത്തിന്റെ നിയന്ത്രണം പുനസ്ഥാപിക്കുകയും ചെയ്തു.
ഏറ്റുമുട്ടലിൽ വിക്ടോറിയ ഫോർട്ട് (APRMS പ്രധാന അടിത്തറ) പോലുള്ള പല പ്രധാന കെട്ടിടങ്ങൾക്കും ഭീമമായ കേടുപാടുകളുണ്ടായി.
വടക്കൻ സുലവേസിയിലെ പെർമെസ്റ്റ കലാപവേളയിൽ 1958 ഏപ്രിൽ, മെയ് മാസങ്ങളിൽ അമേരിക്കൻ ഐക്യനാടുകൾ കലാപകാരികളെ പിന്തുണക്കുകയും അവശ്യ വസ്തുക്കൾ വിതരണം നടത്തുകയും ചെയ്തു.
തായ്വാൻ ആസ്ഥാനമായുള്ള CIA ഫ്രണ്ട് ഓർഗനൈസേഷന്റെ സിവിൽ എയർ ട്രാൻസ്പോർട്ടിൽ നിന്നു പറന്നുയർന്ന CIA ബി-26 ആക്രമണ വിമാനത്തിലെ പൈലറ്റുമാർ ആമ്പോണിനും ചുറ്റുപാടുമുള്ള ലക്ഷ്യങ്ങളിലേയ്ക്കും തുടർച്ചയായ ബോംബിംഗും യന്ത്രത്തോക്കുകൊണ്ടുള്ള പ്രഹരവുമേൽപ്പിച്ചിരുന്നു.
ഏപ്രിൽ 27-ന് CIA അവരുടെ മിന്നലാക്രമണത്തിലൂടെ ഒരു സൈനിക കമാന്റ് പോസ്റ്റ്, ഇന്ധന സംഭരണകേന്ദ്രം, ഒരു റോയൽ ഡച്ച് ഷെൽ കോംപ്ലക്സ് എന്നിവ തീവെച്ചു നശിപ്പിച്ചു.
ഷെല്ലിന് നേരെയുണ്ടായ ആക്രമണം കരുതിക്കൂട്ടിയുള്ളതായിരുന്നു: ഇൻഡോനേഷ്യയിൽനിന്നും വിദേശ വ്യാപാരത്തെ അകറ്റി നിർത്തുന്നതിനും അതിന്റെ സമ്പദ് വ്യവസ്ഥയെ തകർക്കുന്നതിനുമായി, അവിടെയുള്ള വിദേശ വാണിജ്യ താൽപര്യങ്ങൾ തകർക്കാൻ സിഐഎ ഉത്തരവിട്ടിരുന്നു.
അടുത്ത ദിവസം ഇതേ CIA പൈലറ്റുമാർ ബോർണിയോയിലെ കിഴക്കൻ കാലിമന്താനിലെ ബലിക്പപ്പാനിലെ ഷെൽ താൽപര്യങ്ങൾക്കുമേൽ ശക്തമായ ബോംബാക്രമണം നടത്തിയത് അവിടെ നിന്ന് ടാങ്കർ സേവനം അവസാനിപ്പിക്കാൻ ഷെല്ലിനെ പ്രേരിപ്പിച്ചു.
ഏപ്രിൽ 28-ന് നടന്ന ഒരു CIA വ്യോമാക്രമണം ഒരു വ്യാപാര സ്ഥലത്തിനു തൊട്ടുത്തുള്ള ഇന്തോനേഷ്യൻ ആർമി ബാരക്കുകളെ തകർത്തു.
ഏപ്രിൽ 30 ന് എയർ സ്ട്രിപ്പിനുമേൽ ഒരു CIA വ്യോമാക്രമണം നടന്നു.
മെയ് 7 ന് ആമ്പോൺ എയർ സ്ട്രിപ്പിനുമേൽ ഒരു CIA വ്യോമാക്രമണം ഉണ്ടാവുകയും ഡഗ്ലസ് സി -47 സ്കൈട്രെയിൻ, ഇന്തോനേഷ്യൻ വ്യോമസേനയുടെ നോർത്ത് അമേരിക്കൻ പി -51 മുസ്താങ് എന്നീ യുദ്ധവിമാനങ്ങൾക്ക് ഗുരുതരമായ കേടുപാടുകൾ സംഭവിക്കുകയും നിരവധി ഇന്ധന വീപ്പകൾക്കു തീപിടിക്കുകയും ചെയ്തു.
മെയ് 8 ന് ആമ്പോൺ തുറമുഖത്തു നങ്കൂരമിട്ടിരുന്ന ഒരു ഇന്തോനേഷ്യൻ പടക്കപ്പലിനു ബോംബിടാൻ CIA B-26 ബോംബറുകൾ ശ്രമിച്ചു..
ബോംബ് ലക്ഷ്യം മാറിപ്പോയെങ്കിലും കപ്പലിനു നേർ‌ക്ക് യന്ത്രത്തോക്കുകൊണ്ടുണ്ടായ വെടിവയ്പ്പിൽ രണ്ട് ജോലിക്കാർക്ക് പരിക്കേറ്റു.
ഇന്തോനേഷ്യൻ ദേശീയ സായുധ സേന ആമ്പോൺ നഗരത്തിലെ വ്യോമാക്രമണ പ്രതിരോധം നിരവധി 12.7 മില്ലീമീറ്റർ (0.5 ഇഞ്ച്) മെഷീൻ ഗണ്ണുകളോടെ ശക്തിപ്പെടുത്തുകയുണ്ടായി.
മെയ് 9 ന് CIA ബി -26 വീണ്ടും നഗരത്തെ ആക്രമിച്ചു.
യന്ത്രത്തോക്കു വിഭാഗം തിരിച്ചടിക്കുകയും ഒരു ഇന്തോനേഷ്യൻ വ്യോമസേനാ വിമാനമായ പി -51 മുസ്താങ് ബി -26 പിന്തുടർന്നുവെങ്കിലും അത് രക്ഷപ്പെടുകയാണുണ്ടായത്.
മെയ് 15-നു അംബയോൺ ഉൾക്കടലിൽ നയ്ക്കോ എന്ന ചെറുകപ്പലിനെ CIA ബി -26 ബോംബർ ആക്രമിച്ചു.
നയ്ക്കോ യഥാർത്ഥത്തിൽ ഇന്തോനേഷ്യൻ സർക്കാരിന്റെ നിർബന്ധിത സൈനികസേവനത്തിൽ ഏർപ്പെട്ടിരുന്ന ഒരു വ്യാപാരക്കപ്പലായിരുന്നു.
കിഴക്കൻ ജാവയിൽ നിന്നുള്ള ഒരു കമ്പനി ആമ്പോൺ പട്ടാളക്കാരെയു വഹിച്ചു വരുകയായിരുന്നു അവൾ..
ഒരു CIA ബോംബ് നയ്ക്കോയുടെ എൻജിൻ മുറിയിൽ പതിക്കുകയും ഒരു കപ്പൽ ജീവനക്കാരുനും 16 സൈനികരും കൊല്ലപ്പെടുകയുn കപ്പലിൽ അഗ്നി പടരുകയും ചെയ്തു.
ബി -26 പിന്നെ പട്ടാള ബാരക്കുകളെ ലക്ഷ്യമാക്കി അമ്പോൺ നഗരം ആക്രമിച്ചു.
ഇതിന്റെ ആദ്യബോംബ് ലക്ഷ്യ തെറ്റി ഒരു വിപണന മേഖലയുടെ തൊട്ടടുത്തു പതിച്ചു പൊട്ടിത്തെറിച്ചു.
അടുത്ത ബോംബ് ബാരക്കിന്റെ വളപ്പിനുള്ളിൽ പതിച്ചുവെങ്കിലും തെറിച്ചുപോയി ഒരു ഐസ് ഫാക്ടറിക്ക് സമീപം പൊട്ടിത്തെറിച്ചു.
B-26 ബോംബറിന്റെ മെയ്മാസത്തെ ആക്രമണങ്ങളിൽ ബോംബർ പറത്തിയിരുന്നത് CAT പൈലറ്റായിരുന്ന അല്ലെൻ പോപ് ആയിരുന്നു.
മേയ് 18 ന് പോപ് ആമ്പോൺ നഗരത്തെ വീണ്ടും ആക്രമിച്ചു.
ആദ്യ ആക്രമണം എയർസ്ട്രിപ്പിനു നേരേയായിരുന്നു, 7 ആം തീയതിയിലെ ആക്രമണത്തിൽ കേടുപാടുകൾ നേരിട്ടുരുന്ന C-47, P-51 B-26 യുദ്ധവിമാനങ്ങളെ പൂർണ്ണമായി നശിപ്പിച്ചു.
പിന്നീടു നഗരത്തിനു പടിഞ്ഞാറൻ ഭാഗത്തേയ്ക്കു പറക്കുകയും ഇന്തോനേഷ്യൻ നേവിക്ക് അകമ്പടി സേവിച്ചിരുന്ന ഒരു ജോഡി പടക്കപ്പലുകളിലൊന്നിനെ ആക്രമിക്കാൻ ശ്രമിക്കുകയും ചെയ്തു.
ഇന്തോനേഷ്യൻ സൈന്യം B-26 വെടിവച്ചിട്ടെങ്കിലും പോപ്പും അദ്ദേഹത്തിന്റെ ഇന്തോനേഷ്യൻ റേഡിയോ ഓപ്പറേഷനും ജീവനോടെ രക്ഷപെടുകയും ഇന്തോനേഷ്യൻ സേനയുടെ പിടിയിലകപ്പെടുകയും ചെയ്തു.
പോപ്പിനെ പിടികൂടിയത് പെർമെസ്റ്റ കലാപത്തിലെ CIA യുടെ പിന്തുണ എത്രമാത്രമായിരുന്നുവെന്നു ഉടനടി തുറന്നുകാട്ടുന്നതായിരുന്നു.
സംഭ്രമചിത്തനായ ഐസൻഹോവർ ഭരണകൂടം പെർമെസ്റ്റായ്ക്കു CIA നൽകിയിരുന്ന പിന്തുണ അതിവേഗം അവസാനിപ്പിക്കുകയും അതിന്റെ ഏജന്റുമാരെ പിൻവലിച്ചതോടൊപ്പം അവശേഷിച്ചിരുന്ന യുദ്ധവിമാനങ്ങളെ യുദ്ധമുഖത്തുനിന്നു പിൻവലിക്കുകയും ചെയ്തു.
1980-ൽ ട്രാൻസ്-മൈഗ്രേഷൻ പരിപാടിയുടെ ഭാഗമായി സുഹാർത്തോ സർക്കാർ ഭൂരിഭാഗവും  മുസ്ലീങ്ങളായിരുന്നു അനേകം കുടിയേറ്റക്കാരെ, ജനസാന്ദ്രമായ ജാവയിൽനിന്നു മാറ്റിപ്പാർപ്പിച്ചിരുന്നു.
1999-നും 2002-നും ഇടയിൽ, മാലുക്കു ദ്വീപുകളിലുടനീളമുണ്ടായ വിഭാഗീയ പോരാട്ടങ്ങളുടെ കേന്ദ്രം ആമ്പോൺ ആയിരുന്നു.
2011 ൽ കൂടുതൽ മതസംഘർഷങ്ങളുണ്ടായി.
അവലംബം ↑ Indonesian Statistics ↑ Conboy Morrison 1999 , p. 116.
sfn error: no target: CITEREFConboyMorrison1999 ( help ) ↑ {{ cite book }} :  CS1 maint: numeric names: authors list ( link ) Archived 2017-02-02 at the Wayback Machine ↑ Conboy Morrison 1999 , p. 117.
sfn error: no target: CITEREFConboyMorrison1999 ( help ) ↑ Conboy Morrison 1999 , p. 118.
sfn error: no target: CITEREFConboyMorrison1999 ( help ) ↑ Conboy Morrison 1999 , p. 121.
sfn error: no target: CITEREFConboyMorrison1999 ( help ) 1 2 3 4 5 Conboy Morrison 1999 , p. 122.
sfn error: no target: CITEREFConboyMorrison1999 ( help ) 1 2 3 4 Conboy Morrison 1999 , p. 129.
sfn error: no target: CITEREFConboyMorrison1999 ( help ) 1 2 3 Conboy Morrison 1999 , p. 128.
sfn error: no target: CITEREFConboyMorrison1999 ( help ) ↑ Conboy Morrison 1999 , p. 136.
sfn error: no target: CITEREFConboyMorrison1999 ( help ) ↑ Conboy Morrison 1999 , pp. 136–137.
sfn error: no target: CITEREFConboyMorrison1999 ( help ) ↑ Conboy Morrison 1999 , pp. 139, 141.
sfn error: no target: CITEREFConboyMorrison1999 ( help ) ↑ Conboy Morrison 1999 , p. 143.
sfn error: no target: CITEREFConboyMorrison1999 ( help ) ↑
ജെനോവ
ഇറ്റലിയിലെ ലിഗ്വാറയുടെ തലസ്ഥാനവും ഇറ്റലിയിലെ ഏറ്റവും വലിയ ആറാമത്തെ നഗരവുമാണ് ജെനോവ ( Genoa ( / ˈ dʒ ɛ n oʊ ə / JEN -oh-ə ; Italian : Genova [ ˈdʒɛːnova ] ⓘ ; Ligurian : Zêna [ ˈzeːna ] ) )
ലിഗൂറിയൻ കടലിലെ ഗൾഫ് ഒഫ് ജെനോവയുടെ തീരത്തായി സ്ഥിതിചെയ്യുന്ന ഇത് മദ്ധ്യധരണ്യാഴിയിലെ ഏറ്റവും പ്രധാനപ്പെട്ട തുറമുഖങ്ങളിൽ ഒന്നാണ്.
ഇറ്റലിയിലെയും മദ്ധ്യധരണ്യാഴിയിലെയും ഏറ്റവും തിരക്കേറിയ തുറമുഖമായ ജെനോവ യൂറോപ്യൻ യൂണിയനിലെ പന്ത്രണ്ടാമത്തെ തിരക്കേറിയ തുറമുഖവുമാണ് .
വടക്കുപടിഞ്ഞാറൻ ഇറ്റലിയിലെ മിലാൻ-ടൂറിൻ-ജെനോവ വ്യാവസായിക ത്രികോണത്തിന്റെ തെക്കേ അറ്റത്തുള്ള ജെനോവ രാജ്യത്തെ പ്രധാന സാമ്പത്തിക കേന്ദ്രങ്ങളിലൊന്നാണ്.
പത്തൊൻപതാം നൂറ്റാണ്ട് മുതൽ നഗരത്തിൽ വൻ കപ്പൽശാലകളും സ്റ്റീൽ ഫാക്ടറികളും പ്രവർത്തിച്ചുവരുന്നു.
1407 ൽ സ്ഥാപിതമായതും, ലോകത്തിലെ ഏറ്റവും പഴക്കം ചെന്ന ബാങ്കുകളിൽ ഒന്നായതുമായ ബാങ്ക് ഓഫ് സെൻറ് ജോർജ് പതിനഞ്ചാം നൂറ്റാണ്ടിന്റെ മധ്യം മുതൽ നഗരത്തിന്റെ അഭിവൃദ്ധിയിൽ ഒരു പ്രധാന പങ്ക് വഹിച്ചിട്ടുണ്ട്.
ലിഗൂറിയൻ കടലിനും അപെന്നൈൻ പർവതനിരകൾക്കും ഇടയിൽ സ്ഥിതിചെയ്യുന്ന 243 ച.
(94 ച മൈ) വിസ്തൃതിയുള്ള സ്ഥലമാണ്.
ജെനോവയെ 5 പ്രധാന മേഖലകളായി തിരിച്ചിരിക്കുന്നു: മധ്യഭാഗം, പടിഞ്ഞാറ്, കിഴക്ക്, പോൾസെവെറ(Polcevera), ബിസാഗ്നോ വാലി(Bisagno Valley).
Camogliകാമോഗ്ലി , പോർട്ടോഫിനോ എന്നീ പ്രശസ്തമായ രണ്ട് ലിഗൂറിയൻ വിനോദസഞ്ചാരകേന്ദ്രങ്ങൾ ജെനോവക്ക് സമീപമായി സ്ഥിതിചെയ്യുന്നു.
ജെനോവയിലെ മെട്രോപൊളിറ്റൻ പ്രദേശത്ത് അവെറ്റോ നാച്ചുറൽ റീജിയണൽ പാർക്ക് സ്ഥിതിചെയ്യുന്നു.
(Aveto Natural Regional Park) A panoramic view of Genoa
ഇവിടെ ഈർപ്പമുള്ള ഉപ ഉഷ്ണമേഖലാ കാലാവസ്ഥയാണ് ( കോപ്പൻ കാലാവസ്ഥാ വിഭാഗീകരണ രീതി Cfa ) ആണ് അനുഭവപ്പെടുന്നത്.
ശരാശരി വാർഷിക താപനില പകൽ 19 ° C (66 ° F), രാത്രി 13 ° C (55 ° F) എന്നിങ്ങനെ ആണ്.
ഏറ്റവും തണുപ്പുള്ള മാസങ്ങളിൽ: ഡിസംബർ, ജനുവരി, ഫെബ്രുവരി മാസങ്ങളിൽ ശരാശരി പകൽ താപനില 12 ° C (54 ° F) , രാത്രി 6 ° C (43 ° F) ആണ്.
ഏറ്റവും ചൂടേറിയ മാസങ്ങളിൽ - ജൂലൈ, ഓഗസ്റ്റ് - ശരാശരി താപനില പകൽ 27.5 ° C (82 ° F) ഉം രാത്രിയിൽ 21 ° C (70 ° F) ഉം ആണ്.
ഉയർന്നതും താഴ്ന്നതുമായ താപനിലകൾക്കിടയിൽ ദൈനംദിന താപനില പരിധി ശരാശരി 6 ° C (11 ° F) ആണ്.
വേനൽക്കാലം കൂടുതൽ ചൂടുള്ളതും ശീതകാലം തണുപ്പുള്ളതുമായ ലിഗൂറിയൻ പർവതത്തിനുമപ്പുറമുള്ള പ്രദേശങ്ങളായ പാർമ പോലുള്ള സ്ഥലങ്ങളിൽ നിന്ന് തികച്ചും വിഭിന്നമായി ജെനോവ കടലിന്റെ സാമീപ്യം കാരണം താപനിലയുടെ ഏറ്റക്കുറവിൽ കാര്യമായ മിതത്വം കാണുന്നു.
ജെനോവ നല്ല കാറ്റു ലഭിക്കുന്ന നഗരമാണ്, പ്രത്യേകിച്ചും ശൈത്യകാലത്ത് വടക്കൻ കാറ്റ് (Tramontane) പോ താഴ്വരയിൽ നിന്ന് തണുത്ത വായു കൊണ്ടുവരുമ്പോൾ താഴ്ന്ന താപനില, ഉയർന്ന മർദ്ദം, തെളിഞ്ഞ ആകാശം എന്നിവ ഇവിടെ അനുഭവപ്പെടുന്നു.
വാർഷിക ശരാശരി ആപേക്ഷിക ആർദ്രത 68% ആണ്, ഇത് ഫെബ്രുവരിയിൽ 63% മുതൽ മെയ് വരെ 73% വരെയാണ്.
വർഷത്തിൽ സൂര്യപ്രകാശം ലഭിക്കുന്ന സമയം 2,200 മണിക്കൂറിന് മുകളിലാണ്, ശൈത്യകാലത്ത് പ്രതിദിനം ശരാശരി 4 മണിക്കൂർ സൂര്യപ്രകാശം മുതൽ വേനൽക്കാലത്ത് ശരാശരി 9 മണിക്കൂർ വരെ.
ഈ മൂല്യം യൂറോപ്പിന്റെ വടക്കൻ പകുതിയും വടക്കേ ആഫ്രിക്കയും തമ്മിലുള്ള ശരാശരിയാണ്.
Genoa (1971–2000 normals) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 11.5 (52.7) 12.2 (54) 14.6 (58.3) 16.8 (62.2) 20.5 (68.9) 23.9 (75) 27.3 (81.1) 27.7 (81.9) 24.4 (75.9) 20.0 (68) 15.1 (59.2) 12.5 (54.5) 18.9 (66) പ്രതിദിന മാധ്യം °C (°F) 8.5 (47.3) 9.1 (48.4) 11.4 (52.5) 13.7 (56.7) 17.4 (63.3) 20.8 (69.4) 24.1 (75.4) 24.4 (75.9) 21.1 (70) 16.9 (62.4) 12.2 (54) 9.5 (49.1) 15.7 (60.3) ശരാശരി താഴ്ന്ന °C (°F) 5.5 (41.9) 6.0 (42.8) 8.2 (46.8) 10.5 (50.9) 14.2 (57.6) 17.6 (63.7) 20.9 (69.6) 21.0 (69.8) 17.9 (64.2) 13.8 (56.8) 9.2 (48.6) 6.5 (43.7) 12.6 (54.7) വർഷപാതം mm (inches) 101.8 (4.008) 74.0 (2.913) 81.7 (3.217) 88.0 (3.465) 72.4 (2.85) 58.2 (2.291) 24.2 (0.953) 69.3 (2.728) 136.4 (5.37) 171.3 (6.744) 108.8 (4.283) 93.1 (3.665) 1,079.2 (42.488) ശരാ.
മഴ ദിവസങ്ങൾ (≥ 1.0 mm) 7.7 5.6 6.9 8.1 7.0 5.0 2.8 5.0 6.0 8.0 7.1 6.5 75.7 ശരാ.
മഞ്ഞു ദിവസങ്ങൾ 0.9 0.5 0.2 0.0 0.0 0.0 0.0 0.0 0.0 0.0 0.0 0.7 2.3 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 117.8 130.5 158.1 192.0 220.1 246.0 294.5 266.6 201.0 173.6 111.0 111.6 2,222.8 Source # 1: Servizio Meteorologico , data of sunshine hours ഉറവിടം # 2: Rivista Ligure "La neve sulle coste del Maditerraneo" അവലംബം ↑ Historical English and Latin : Genua .
മധു ബാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Madhu_Balakrishnan
ഒരു ഇന്ത്യൻ പിന്നണിഗായകനാണ് മധു ബാലകൃഷ്ണൻ (ജനനം: ജൂൺ 24 1974 ).
മലയാളം , തമിഴ് , കന്നഡ , തെലുഗു എന്നീ ഭാഷകളിലെ ചിത്രങ്ങളിൽ ഇദ്ദേഹം  പാടിയിട്ടുണ്ട്.
കൊച്ചിക്കടുത്തുള്ള തൃപ്പൂണിത്തുറയിൽ 1974 ജൂൺ 24 -നാണ് മധു ജനിച്ചത്.
പുരസ്കാരങ്ങൾ 2000 - മികച്ച പിന്നണിഗായകനുള്ള സോമ പുരസ്കാരം 2001 - മികച്ച പിന്നണിഗായകനുള്ള ദൃശ്യ പുരസ്കാരം (ടെലിവിഷൻ) 2002 - മികച്ച പിന്നണിഗായകനുള്ള കേരള സർക്കാർ പുരസ്കാരം - വാൽക്കണ്ണാടി എന്ന ചിത്രത്തിലെ അമ്മേ അമ്മേ എന്ന ഗാനത്തിന് 2002 - മഹാത്മാഗാന്ധി എജുക്കേഷണൽ ഫൗണ്ടേഷൻ പുരസ്കാരം 2002 - സോളാർ പുരസ്കാരം 2002 - ജൂനിയർ ചേംബർ പുരസ്കാരം 2003 - കേരള ഫിലിം ക്രിട്ടിക്സ് പുരസ്കാരം 2004 - കേരള ഫിലിം ക്രിട്ടിക്സ് പുരസ്കാരം 2004 - എൽ.പി.ആർ. പുരസ്കാരം 2004 - ബെസ്റ്റ് മെലഡി ഗായകൻ (വിർടുവോ അവാർഡ് - തമിഴ് ചലച്ചിത്രം) 2006 - മികച്ച പിന്നണിഗായകനുള്ള തമിഴ്നാട് സർക്കാർ പുരസ്കാരം 2007 - മികച്ച പിന്നണിഗായകനുള്ള ഉജാല ഏഷ്യാനെറ്റ് പുരസ്കാരം - റോക്ക് ആന്റ് റോൾ എന്ന ചിത്രത്തിലെ ഗാനത്തിന് 2007 - തമിഴ്നാട് സർക്കാരിന്റെ സംഗീതം, നൃത്തം, ചലച്ചിത്രം എന്നീ മേഖലകളിൽ പ്രാവീണ്യം തെളിയിച്ചവർക്കുള്ള കലൈമാമണി പുരസ്കാരം.
2009 -  കേരള ഫിലിം ക്രിട്ടിക്സ് പുരസ്കാരം പത്താം നിലയിലെ തീവണ്ടി എന്ന ചിത്രത്തിലെ പത്താം നിലയിലെ എന്ന ഗാനത്തിന് 2010 - മികച്ച ഗായകനുള്ള മിർച്ചി മ്യൂസിക് അവാർഡ് - നാൻ കടവുൾ എന്ന ചിത്രത്തിലെ പിച്ചൈ പതിരം എന്ന ഗാനത്തിന്.
അവലംബം ↑ K. C. Gopakumar.
Rendering notes of success Archived 2007-02-23 at the Wayback Machine .
6 November 2005.
↑ Film awards announced .
7 September 2007.
] ↑ Madhur sangeetkar - Madhu Balakrishnan Archived 2008-03-11 at the Wayback Machine .
New India Press.
27 June 2007.
ആന്റികോസ്റ്റി ദ്വീപ്
ആന്റികോസ്റ്റി ദ്വീപ് കാനഡയിലെ ക്യൂബെക് പ്രവിശ്യയിലെ കോട്ട്-നോർഡ് ഭരണമേഖലയിലുൾപ്പെട്ട മിംഗാനി റീജിയണൽ കൗണ്ടി മുനിസിപ്പാലിറ്റിയിലെ ഒരു ദ്വീപാണ്.
കാർഡാമൈൻ കോൺകറ്റെനാറ്റ ഇംഗ്ലീഷ് വിലാസം https://ml.wikipedia.org/wiki/Cardamine_concatenata
ബ്രാസിക്കേസിയിലെ ഒരു പൂച്ചെടിയാണ് കാർഡാമൈൻ കോൺകറ്റെനാറ്റ .
(cutleaved toothwort, crow's toes, pepper root or purple-flowered toothwort) അതിന്റെ റൈസോമിന് പല്ലിന് സമാനമായ രൂപത്തിന് അതിന്റെ പേര് ബന്ധപ്പെട്ടിരിക്കുന്നു.
കിഴക്കൻ വടക്കേ അമേരിക്ക സ്വദേശിയായ വനപ്രദേശത്തെ കാട്ടുപൂക്കളുടെ ചിരസ്ഥായി സസ്യമാണിത്.
ഇത് ഒരു സ്പ്രിംഗ് എഫെമറൽ ആയി കണക്കാക്കുകയും മാർച്ച്, ഏപ്രിൽ, മെയ് മാസങ്ങളിൽ പൂക്കുകയും ചെയ്യുന്നു.
അവലംബം പുറത്തേക്കുള്ള കണ്ണികൾ Flora of North America: Cardamine concatenata Missouri Plants: Dentaria laciniata Cardamine concatenata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓബ്രിയേറ്റ ഡെൽറ്റോയിഡിയ ഇംഗ്ലീഷ് വിലാസം https://ml.wikipedia.org/wiki/Aubrieta_deltoidea
കടുക് കുടുംബത്തിലെ പൂച്ചെടികളുടെ ഒരു ഇനമാണ് ഓബ്രിയേറ്റ ഡെൽറ്റോയിഡ .
ലിലാക്ക് ബുഷ്, പർപ്പിൾ റോക്ക് ക്രെസ്, റെയിൻബോ റോക്ക് ക്രെസ് എന്നീ പേരുകളിലും ഈ സസ്യം അറിയപ്പെടുന്നു.
ഈ സസ്യം 4a മുതൽ 9b വരെ മേഖലകളിൽ വളർത്തേണ്ടതുണ്ട്.
തെക്കുകിഴക്കൻ യൂറോപ്പിലെ സ്വദേശിയാണെങ്കിലും ലോകമെമ്പാടും ഇവ ഒരു അലങ്കാര സസ്യമായി വളർത്തുന്നു.
ചില പ്രദേശങ്ങളിൽ ഇത് പൂന്തോട്ടങ്ങളിൽ നിന്ന് രക്ഷപെട്ട് പുറത്തും വളരുന്നു.
പച്ച സ്പൂൺ ആകൃതിയിലുള്ളതും ഓവൽ ആകൃതിയിലുള്ളതുമായ ഇലകളുള്ള ഈ ചെറിയ സസ്യം പരവതാനികളെപ്പോലെ കാണപ്പെടുന്നു.
എ. ഡെൽറ്റോയ്ഡ ഗ്രൗണ്ട്കവർ, റോക്ക് ഗാർഡൻ, അല്ലെങ്കിൽ ചുമരിലെ വിള്ളലുകൾ എന്നിവയിൽ വളർത്തുന്നു.
വസന്തകാലത്ത് കടും നിറമുള്ള പൂക്കൾ കാണപ്പെടുന്നു.
കൃഷി ചെയ്യുന്ന ഇനങ്ങൾ, ഹൈബ്രിഡ് നാമത്തിൽ ലിസ്റ്റുചെയ്തിട്ടുണ്ട്.
എ. × കൾട്ടോറം, ലാവെൻഡർ, റോസ്, ലിലാക്ക് എന്നിവയിൽ ലഭ്യമാണ്.
ഇനിപ്പറയുന്ന കൾട്ടിവറുകൾ റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റിന്റെ അവാർഡ് നേടിയിരുന്നു. 'Argenteovariegata' 'Doctor Mules' 'Red Cascade' അവലംബം പുറത്തേക്കുള്ള കണ്ണികൾ Jepson Manual Treatment Photo gallery
ഐബെറിസ് സാക്‌സാറ്റിലിസ് ഇംഗ്ലീഷ് വിലാസം https://ml.wikipedia.org/wiki/Iberis_saxatilis
ബ്രാസിക്കേസി കുടുംബത്തിലെ ഒരു ഇനം പുഷ്പിക്കുന്ന സസ്യമാണ് ഐബെറിസ് സാക്‌സാറ്റിലിസ് അല്ലെങ്കിൽ റോക്ക് കാൻഡിടഫ്റ്റ് .
ഇത് തെക്കൻ യൂറോപ്പിലും വടക്കുപടിഞ്ഞാറൻ ആഫ്രിക്കയിലും കാണപ്പെടുന്നു.
അലങ്കാര പൂക്കളും അരുവിയ്ക്കരികിലുള്ള വളർച്ചാ ശീലവും കാരണം ഈ ഇനം സാധാരണയായി അലങ്കാരത്തിനായും ആൽപൈൻ ഗാർഡൻ ചിരസ്ഥായി ചെടിയായും ഉപയോഗിക്കുന്നു.
തെക്ക് പടിഞ്ഞാറൻ യൂറോപ്പിലെ ഐബീരിയൻ പെനിൻസുലയിൽ നിന്നുള്ള ജനുസ്സിലെ നിരവധി അംഗങ്ങൾ വരുന്നതിനാലാണ് ഐബെറിസ് എന്ന പേര് ലഭിച്ചത്.
സാക്‌സാറ്റിലിസ് എന്ന പേരിന്റെ അർത്ഥം "പാറകൾക്കിടയിൽ വളരുന്നത്" എന്നാണ്.
അവലംബം പുറംകണ്ണികൾ Kew Plants of the World Online profile for Iberis saxatilis Global Biodiversity Information Facility profile for Iberis saxatilis World Flora Pl@ntNet profile for Iberis saxatilis
ബ്രാസിക്കേൽസ് ഇംഗ്ലീഷ് വിലാസം https://ml.wikipedia.org/wiki/Brassicales
പുഷ്‌പിക്കുന്ന സസ്യങ്ങളിലെ ഒരു നിര യാണ് ബ്രാസിക്കേൽസ് (Brassicales).
എപിജി 2 പ്രകാരം ഇവ ദ്വിബീജപത്രി കളിലെ യൂറോസിഡ് 2 വിഭാഗത്തിൽ പെടുന്നു.
ഈ നിരയിലെ മിക്കവാറും എല്ലാ അംഗങ്ങൾക്കും ഉള്ള ഒരു സവിശേഷത അവയിലെ glucosinolate (mustard oil) - സംയുക്തങ്ങളുടെ സാന്നിധ്യമാണ്.
മിക്ക രീതികളിലും ഈ നിര ഉണ്ടെങ്കിലും ചിലവയിൽ ഇത് കപ്പാരേൽസ് എന്ന നിരയിലാണ് പെടുത്തിയിരിക്കുന്നത്.
താഴെപ്പറയുന്ന സസ്യകുടുംബങ്ങളാണ് ഈ നിരയിൽ ഉള്ളത് Akaniaceae - രണ്ടു ടർണിപ് മരങ്ങളുടെ സ്പീഷിസ്, ഏഷ്യയിലും കിഴക്കേ ആസ്ത്രേലിയയിലും കാണുന്നു.
Bataceae – അമേരിക്കയിലും ആസ്ത്രേലേഷ്യയിലും കാണുന്ന ഉപ്പിനെ പ്രതിരോധിക്കാൻ ശേഷിയുള്ള കുറ്റിച്ചെടികൾ Brassicaceae – കടുകും കാബേജും അടങ്ങുന്ന കുടുംബം, ക്ലിയോമേസീയും ഉണ്ടാവാം Capparaceae – കപ്പാരേസീ Caricaceae –പപ്പായ കുടുംബം Cleomaceae Gyrostemonaceae - ആസ്ത്രേലിയയിലെ ചൂടുകാലാവസ്ഥയിലെ തദ്ദേശീയമായ കുറ്റിച്ചെടികൾ Koeberliniaceae - മെക്സിക്കോയിലും അമേരിക്കയുടേ തെക്കുകിഴക്കൻ ഭാഗങ്ങളിലും കാണുന്ന മുള്ളുള്ള കുട്ടിച്ചെടികളുടെ ഒരു സ്പീഷിസ് Limnanthaceae – മെഡോ‌ഫോം കുടുംബം Moringaceae – ആഫ്രിക്കയിലും ഇന്ത്യയിലും കാണുന്ന 13 സ്പീഷിസ് മരങ്ങൾ Pentadiplandraceae - കായകൾക്ക് അതീവമാധുര്യമുള്ള ആഫ്രിക്കയിലെ രണ്ടു സ്പീഷിസുകൾ Resedaceae – മിഗ്‌നോനെറ്റ് കുടുംബം Salvadoraceae - ആഫ്രിക്ക മുതൽ ജാവ വരെ കാണുന്ന 3 ജനുസുകൾ Setchellanthaceae Tovariaceae Tropaeolaceae – Cleome hassleriana
കപ്പാരേസീയും ബ്രാസ്സിക്കേസീയും അടുത്ത ബന്ധമുള്ളവയാണ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Brassicales എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Brassicales എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മധുരമുള്ളങ്കി ഇംഗ്ലീഷ് വിലാസം https://ml.wikipedia.org/wiki/Turnip
ബ്രാസ്സിക്കേസീ (Brassicaceae) സസ്യകുടുംബത്തിൽ‍പ്പെട്ട പച്ചക്കറിവിളയാണ് മധുരമുള്ളങ്കി ( ടർണിപ്പ് ).
ശാസ്ത്ര നാമം ബ്രസീക്കാ റാപാ (Brassica rapa).
ഇത് റഷ്യയിലും സൈബീരിയയിലും പണ്ട് വന്യസസ്യമായി വളർന്നിരുന്നു.
ചൈനയോ മധ്യഏഷ്യയോ ആയിരിക്കാം ഇതിന്റെ ജന്മദേശമെന്ന് കരുതപ്പെടുന്നു.
ഉത്ഭവം മധുരമുള്ളങ്കി
റോമൻ സംസ്കാരകാലത്തുതന്നെ മധുരമുള്ളങ്കിക്ക് വളരെ പ്രചാരം ലഭിച്ചിരുന്നതിൽ നിന്നും, അതിൻ മുൻപേ മധുരമുള്ളങ്കി കൃഷിചെയ്യാൻ ആരംഭിച്ചിരുന്നതായി മനസ്സിലാക്കാം.
എന്നാൽ ഡാനിയൽ സോഹറിയും മരിയ ഹോപും നടത്തിയ പഠനങ്ങൾ പറയുന്നത് മധുരമുള്ളങ്കിയുടെ ഉൽഭവത്തെക്കുറിച്ച് നമുക്ക് വ്യക്തമായ തെളിവുകളൊന്നും ലഭ്യമല്ലെന്നാണ്.
മധുരമുള്ളങ്കിയുടെ കട്ടിയുള്ളതും കനം കുറഞ്ഞു പരന്നതുമായ വേരുകൾ കിഴങ്ങുകളായി രൂപാന്തരപ്പെടുന്നു.
ഇത്തരം ഭക്ഷ്യയോഗ്യമായ കിഴങ്ങുകൾക്കായി ഇന്ത്യയിൽ ഇത് വിപുലമായ തോതിൽ കൃഷിചെയ്തു വരുന്നു.
ഇലകൾ പരന്നതും രോമിലവും നീളം കുറഞ്ഞതുമാണ്.
ഇളംതണ്ടിലും ഇലകളിലും ധാരാളം ധാതുക്കളും ജീവകങ്ങളും അടങ്ങിയിട്ടുണ്ട്.
സാലഡ് , അച്ചാറുകൾ ‍, കറികൾ എന്നിവ ഉണ്ടാക്കാൻ മധുരമുള്ളങ്കിയുടെ ഇലകൾ ഉപയോഗിക്കുന്നു.
ഇലകൾ കാലിത്തീറ്റയായും പ്രയോജനപ്പെടുത്തുന്നു.
മധുരമുള്ളങ്കി 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 20 kcal 80 kJ അന്നജം 4.4 g - ഭക്ഷ്യനാരുകൾ 3.5 g Fat 0.2 g പ്രോട്ടീൻ 1.1 g ജീവകം എ equiv.
381 μ g 42% Folate (ജീവകം B9) 118 μ g 30% ജീവകം സി 27 mg 45% ജീവകം കെ 368 μ g 350% കാൽസ്യം 137 mg 14% cooked, boiled, drained, without salt Percentages are relative to US recommendations for adults.
Source: USDA Nutrient database ഇനങ്ങൾ മധുരമുള്ളങ്കിയുടെ ഇലകൾ
മധുരമുള്ളങ്കിക്ക് സമശീതോഷ്ണ ഇനങ്ങളും ( യൂറോപ്യൻ ) ഉഷ്ണമേഖലാ ( ഏഷ്യൻ ‍) ഇനങ്ങളുമുണ്ട്.
സമശീതോഷ്ണ ഇനങ്ങളിൽ മെച്ചപ്പെട്ടവ പർപ്പിൾ റ്റോപ്പ്, വൈറ്റ് ഗ്ലോബ്, സ്നോ ബോൾ, ഗോൾഡൻ ബാൾ, എർലിമിലൻ റെഡ് റ്റോപ് എന്നിവയാണ്.
ഇവ രുചിയേറിയതും മധുരമുള്ളവയുമാണ്.
ഉഷ്ണമേഖലാ ഇനങ്ങൾക്ക് അധികവും ചുവപ്പോ വെളുപ്പോ നിറമായിരിക്കും; ഇവയിലധികവും രൂക്ഷഗന്ധമുള്ളവയായതിനാൽ അച്ചാറുകളുണ്ടാക്കാൻ വ്യാപകമായി ഉപയോഗിക്കുന്നു.
ഉഷ്ണമേഖലാ ഇനങ്ങളുടെ വിത്തുവിതയ്ക്കുന്നത് ജൂലൈ- സെപ്റ്റംബർ മാസങ്ങളിലാണ്; സമശീതോഷ്ണ ഇനങ്ങളുടേത് സെപ്റ്റംബർ മുതൽ ഡിസംബർ വരെയുള്ള കാലയളവിലും.
25-30 ദിവസം കൊണ്ട് സമശീ തോഷ്ണയിനം വളർച്ചയെത്തുന്നു.
പാകമാകാൻ കൂടുതൽ സമയമെടുക്കുന്നതും വലിയ കിഴങ്ങുകൾ ഉല്പാദിപ്പിക്കുന്നതും ഉഷ്ണമേഖലാ ഇനങ്ങളാണ്.
കടുകു ചെടിയുമായി ടർണിപ്പ് സങ്കരണം നടക്കാറുണ്ട്.
അതിനാൽ കടുകുമായി കലരാതിരിക്കത്തക്ക അകലത്തിൽ മാത്രമേ ഇവ കൃഷി ചെയ്യാറുള്ളു.
ഉഷ്ണമേഖലാ ഇനങ്ങളുടെ വിത്തുകൾ സമതലങ്ങളിലും സമശീതോഷ്ണ ഇനങ്ങളുടെ വിത്തുകൾ കുന്നിൻ പ്രദേശങ്ങളിലും ഉല്പാദിപ്പിക്കുന്നു.
ഇലപ്പേനും ഈച്ചപ്പുഴുക്കളും വണ്ടുകളുമാണ് മധുരമുള്ളങ്കിയെ ബാധിക്കുന്ന കീടങ്ങൾ‍.
വേരുമുഴ രോഗവും കരിംചീയൽ രോഗവും ഇതിനെ ബാധിക്കാറുണ്ട്.
മധുരമുള്ളങ്കി ചൂടുള്ള കാലാവസ്ഥയെ അതിജീവിക്കാൻ കെല്പുള്ളതാണ്.
എങ്കിലും വേരുകളുടെ മണം, വലിപ്പം, ഘടന എന്നിവ രൂപപ്പെടാൻ 10-15°C താപനിലയുള്ള തണുത്ത കാലാവസ്ഥയാണ് അനുയോജ്യം.
ഭക്ഷ്യയോഗ്യമായ 100 ഗ്രാം കിഴങ്ങിൽ 91.6 ഗ്രാം ജലാംശം, 0.5ഗ്രാം മാംസ്യം, 0.2 ഗ്രാം കൊഴുപ്പ്, 0.9 ഗ്രാം നാര് എന്നിവയും ചുരുങ്ങിയ അളവിൽ കാർബോഹൈഡ്രേറ്റ് , കാൽസ്യം , ഫോസ്ഫറസ് , ഇരുമ്പ് , തയാമിൻ, റിബോഫ്ലാവിൻ, നിക്കോട്ടിനിക് അമ്ലം തുടങ്ങിയവയും അടങ്ങിയിരിക്കുന്നു.
അവലംബം പുറംകണ്ണികൾ Turnip Turnip/Rutabaga How To Cook A Turnip Turnip and Its Hybrid Offspring കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടര്ണിപ്പ് ടര്ണിപ്പ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സോളംസ്-ലോബാക്കിയ ഹിമാലയൻസിസ്
ബ്രാസിക്കേസി കുടുംബത്തിലെ പൂച്ചെടിയാണ് സോൾംസ്-ലോബാക്കിയ ഹിമാലയൻസിസ് .
ഹിമാലയൻസിസ് എന്ന പ്രത്യേക നാമം ലാറ്റിൻ ഭാഷയിൽ നിന്നാണ്, അതായത് "ഹിമാലയൻ".
സോൾംസ്- ലോബാക്കിയ ഹിമാലയൻസിസ് 4 സെന്റിമീറ്റർ (0.1 അടി) ) മുതൽ 20 സെൻറീ മീറ്റർ വരെ ഉയരമുള്ള (8 ഇൻച് വരെ)  സസ്യമായി വളരുന്നു.
ഇതിന്റെ പൂക്കൾ മഞ്ഞനിറമുള്ള പർപ്പിൾ അല്ലെങ്കിൽ ലിലാക്ക് ആണ്.
ഇതിന്റെ പഴങ്ങൾ കുന്താകൃതിയുള്ളതും 3.5 സെ.
മീ (1.4 ഇഞ്ച്) നീളമുള്ളതുമാണ്.
ഇതിന്റെ തവിട്ട് നിറമുള്ള വിത്തുകൾ അണ്ഡാകാരമാണ്.
ജൂൺ മുതൽ ഓഗസ്റ്റ് വരെ പൂക്കുകയും ജൂലൈ മുതൽ ഒക്ടോബർ വരെ പഴങ്ങൾ പാകമാകുകയും ചെയ്യുന്നു.
നേപ്പാൾ , പടിഞ്ഞാറൻ ഹിമാലയം , ടിബറ്റ് എന്നിവിടങ്ങളിൽ സ്വാഭാവികമായി വളരുന്ന ഉയർന്ന ഉയരത്തിലുള്ള ഇനമാണ് സോംസ്-ലൗബാച്ചിയ ഹിമാലയൻസിസ് .
കുന്നുകളിലോ സ്‌ക്രീനിലോ ഉള്ള ആൽപൈൻ തുണ്ട്രയാണ് ഇതിന്റെ ആവാസ കേന്ദ്രം, സാധാരണയായി 4,200 മീ (13,800 അടി) മുതൽ 5,600 മീ (18,400 അടി) ഉയരത്തിൽ കാണപ്പെടുന്നു.
റാനുൻ‌കുലസ് ത്രിവേദിയ് ‌ക്കൊപ്പം റെക്കോർഡുചെയ്‌ത ഏറ്റവും ഉയരത്തിലുള്ള പൂച്ചെടിയാണിത്.
1955-ൽ ഇന്നത്തെ ഉത്തരാഖണ്ഡിലെ കാമെത് പർവതത്തിലേക്കുള്ള യാത്രയിൽ നരേന്ദ്ര ധാർ ജയാൽ 6,400 മീറ്റർ (21,000 അടി) ഉയരത്തിൽ മാതൃകകൾ കണ്ടെത്തി.
ആലങ്ങാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Alangadu_Gramapanchayath
10°42′45″N 76°10′24″E ﻿ / ﻿ 10.712440°N 76.17320380°E ﻿ / 10.712440; 76.17320380 എറണാകുളം ജില്ലയിലെ ഒരു ഗ്രാമമാണ് ആലങ്ങാട്.
ചരിത്രപരമായി പലയിടത്തും പരാമർശിച്ചിട്ടുള്ള ഒരു നാമമാണ് ആലങ്ങാട് .
എറണാകുളം ബ്ലോക്ക് പഞ്ചായത്തിന് കീഴെ വരുന്നതാണ് ആലങ്ങാട് എന്ന ഗ്രാമം.
ആലങ്ങാട് ഗ്രാമത്തിനു നടുവിലൂടെ ആലുവ വരാപ്പുഴ റോഡ് കടന്നുപോകുന്നു.
ആലങ്ങാട് വില്ലേജിൽ ഉൾപ്പെടുന്ന ഈ പഞ്ചായത്തിന് 18.35 ചതുരശ്ര കിലോമീറ്റർ വിസ്തീർണ്ണമുണ്ട്.
ആലങ്ങാട് പഞ്ചായത്തിന്റെ അതിരുകൾ വടക്കുഭാഗത്ത് കരുമാല്ലൂർ പഞ്ചായത്തും , കിഴക്കുഭാഗത്ത് കടുങ്ങല്ലൂർ, കരുമാല്ലൂർ പഞ്ചായത്തുകളും, തെക്കുഭാഗത്ത് വരാപ്പുഴ, ഏലൂർ, കടുങ്ങല്ലൂർ പഞ്ചായത്തുകളും, പടിഞ്ഞാറുഭാഗത്ത് കോട്ടുവള്ളി, വരാപ്പുഴ പഞ്ചായത്തുകളുമാണ്.
ചരിത്രത്തിൽ പലയിടത്തുമായി ആലങ്ങാട് ദേശത്തെക്കുറിച്ച് പറയുന്നുണ്ട്.
ആലങ്ങാട് ദേശം എന്നത് പണ്ട് വളരെ വിസ്തൃതമായ ഒന്നായിരുന്നു.
അതിന്റെ കേന്ദ്രമായിരുന്നു ഈ ഗ്രാമം.
വികേന്ദ്രീകൃത ഭരണത്തിനായി തിരുവിതാംകൂറിൽ ആദ്യമായി രൂപീകരിക്കപ്പെട്ട വില്ലേജ് യൂണിയനുകളിൽ ഒന്നായിരുന്നു ആലങ്ങാട് വില്ലേജ് യൂണിയൻ.
1953 ലെ തിരുകൊച്ചി ആക്ട് പ്രകാരമാണ് ആലങ്ങാട് പഞ്ചായത്ത് സ്ഥാപിതമാവുന്നത്.
ആലങ്ങാട് പഞ്ചായത്തിന്റെ  ആദ്യത്തെ പ്രസിഡന്റ് പി.വി.ജോസഫായിരുന്നു.
ഇതിന്റെ ആസ്ഥാനം ഇന്നത്തെ നീറിക്കോട് എൽ.പി. സ്കൂൾ സ്ഥിതി ചെയ്യുന്ന സ്ഥലത്തായിരുന്നു.
1953-ൽ തിരുകൊച്ചി ആക്ട് പ്രകാരം വില്ലേജ് പഞ്ചായത്ത് നിലവിൽ വന്നു.
ടിപ്പുവിന്റെ പടയോട്ടം നടന്നിട്ടുള്ള സ്ഥലമാണ് ആലങ്ങാട്.
കുര്യാപ്പിള്ളി കോട്ട പിടിച്ചടക്കിയശേഷം ടിപ്പു തിരുവിതാംകൂറിനെ കീഴടക്കാൻ ആലുവയിലേക്ക് പോയത് ഈ പ്രദേശത്തുകൂടിയാണ്.
ആലങ്ങാട് പഞ്ചായത്തിൽ ഹിന്ദു-മുസ്ലീം-ക്രിസ്ത്യൻ മതവിഭാഗങ്ങൾ ഏകോദര ഒത്തൊരുമയോടുകൂടി വസിക്കുന്ന നല്ല അന്തരീക്ഷമാണ് നിലനിൽക്കുന്നത്.
മങ്ങാട്ട്  കൈമൾ എന്നുപേരുള്ള ജന്മിമാരായിരുന്നു അതുവരെ ഈ പ്രദേശം ഭരിച്ചിരുന്നത്.1756 ൽ സാമൂതിരി ആലങ്ങാട് പ്രദേശം ആക്രമിച്ചു കീഴടക്കി.
അന്നുമുതൽ ഇന്ത്യക്കു സ്വാതന്ത്ര്യം ലഭിക്കുന്നതുവരെ ആലങ്ങാട് തിരുവിതാംകൂറിന്റെ സാമന്ത രാജ്യമായിരുന്നു.
ആലങ്ങാട് മുൻ കാലങ്ങളിൽ ധാരാളം കരിമ്പു കൃഷിയുണ്ടായിരുന്നു.
കരിമ്പിന്റെ തമിഴ് പദമായ ആലൈക്ക് എന്നത് പരിണമിച്ചാവാം ആലങ്ങളുടെ നാട് അഥവാ ആലങ്ങാട് ഉണ്ടായതെന്നു കരുതപ്പെടുന്നു.
ആലങ്ങാടൻ ശർക്കരയെക്കുറിച്ച് കുഞ്ചൻ നമ്പ്യാരുടെ കൃതികളിലും പരാമർശമുണ്ട്.
സുറിയാനി കത്തോലിക്കരുടെ രണ്ടാമത്തെ തദ്ദേശിയ മെത്രാപ്പോലീത്ത ആയിരുന്ന കുരിയാറ്റിൽ ഔസേപ്പ് മൽപ്പാൻ്റെ ജൻമദേശം ആലങ്ങാട് ആണ്.
ഭൂപ്രകൃതിയനുസരിച്ച് ആലങ്ങാട് ഗ്രാമപഞ്ചായത്തിനെ കുന്നുകൾ , സമതലങ്ങൾ , കുന്നിൻചരിവുകൾ , താഴ്വരകൾ എന്നിങ്ങനെ തരം തിരിക്കാവുന്നതാണ്.
ചരൽ ചേർന്ന ചെങ്കല്ലും , മണൽ ചേർന്ന കളിമണ്ണും ആണ് ഇവിടെ സാധാരണയായി കാണപ്പെടുന്നത്.
ജീവിതോപാധി ആലങ്ങാട് പഞ്ചായത്തിലെ ഒരു നെൽ വയൽ
പ്രധാന ജീവിതോപാധി കൃഷി തന്നെയാണ്.
പലതരം കൃഷികൾ ഇവിടെ ചെയ്തുപോരുന്നു.
മുഖ്യമായും നെല്ല് .
ഇടവിളയായി പൊട്ടുവെള്ളരിയും , ചിലയിടങ്ങളിൽ തണ്ണിമത്തനും കൃഷിചെയ്യുന്നു.
എന്നാൽ ഇതൊന്നും തന്നെ വ്യവസായികമായി ചെയ്യുന്നതല്ല.
ഓരോ കുടുംബവും അവരവരുടെ ആവശ്യങ്ങൾക്കായി കൃഷി ചെയ്തുപോരുന്നു.
എന്നാൽ ചിലയിടങ്ങളിൽ ആളുകൾ വ്യാവസായിക ആവശ്യങ്ങൾക്കായി പട്ടുനൂൽപുഴുവും , വാഴയും , മറ്റും കൃഷി ചെയ്യുന്നുണ്ട്.
കുടുംബശ്രീ പദ്ധതിയുടെ മേൽനോട്ടത്തിലാണ് ഇത്തരം പുതിയ രീതികൾ.
സ്വയം തൊഴിൽപോലുള്ള പദ്ധതികളെ പ്രോത്സാഹിപ്പിച്ച് ദാരിദ്ര്യരേഖയ്ക്കു താഴെയുള്ള കുടുംബാംഗങ്ങൾക്ക് സ്ഥിരമായ വരുമാനമാർഗ്ഗം സൃഷ്ടിക്കുന്നതിനുവേണ്ടിയുള്ള ദേശീയ ഗ്രാമീണ ഉപജീവന മിഷൻ ആലങ്ങാട് പഞ്ചായത്തിലും സജീവമാണ്.
കൂടാതെ എല്ലാ പഞ്ചായത്തിലും തൊഴിൽബാങ്ക് എന്ന കേന്ദ്രസർക്കാരിന്റെ പദ്ധതിയുടെ ഭാഗമായി ആലങ്ങാട് പഞ്ചായത്തിലും ഒരു തൊഴിൽ ബാങ്ക് രൂപീകരിക്കുവാനുള്ള ശ്രമങ്ങൾ നടക്കുന്നുണ്ട്.
ആരാധനാലയങ്ങൾ ആലങ്ങാട് പള്ളി ആലങ്ങാട് ഉണ്ണിയേശുവിന്റെ പള്ളി.
ഇത് വളരെ പ്രശസ്തമായ ഒരു ക്രിസ്ത്യൻ ആരാധനാലയമാണ്.
യേശുദേവൻ ഉണ്ണിയായിരിക്കുമ്പോൾ ഉള്ള രീതിയിലാണ് ഇവിടെ കാണപ്പെട്ടുന്നത്.
ഇത്തരം പള്ളികൾ കേരളത്തിൽ അപൂർവമത്രെ.
ഇവിടുത്തെ ഉത്സവം തമുക്കു പെരുന്നാൾ എന്നറിയപ്പെടുന്നു.
അരിപൊടി കൊണ്ടുണ്ടാക്കിയ അവലോസ് പൊടിയും പഴവും കൂടി കുഴച്ചുണ്ടാക്കുന്ന ഒരു പലഹാരമാണ് ഇവിടുത്തെ നേർച്ച.
ഈ പലഹാരത്തെയാണ് തമുക്ക് എന്നു പറയുന്നത്.
വലിയൊരു കുന്നിന്റെ മുകളിലാണ് ഈ പള്ളി സ്ഥിതി ചെയ്യുന്നത് , അതുകൊണ്ട് ഈ ഉത്സവം കുന്നേൽപള്ളി പെരുന്നാൾ എന്നും അറിയപ്പെടുന്നു.
ജനുവരി മാസത്തിലാണ് ഈ പെരുന്നാൾ ആഘാഷിക്കുന്നത്.
നീറിക്കോട് ശിവക്ഷേത്രം.
കേരളത്തിന്റെ ചരിത്രത്തിൽ പ്രതിഷ്ഠ നേടിയ ഒരു ക്ഷേത്രം ആണിത്.
ചരിത്രത്തിലാദ്യമായി കോടതിവിധിയിലൂടെ ഒരു ഈഴവൻ ശാന്തിയായി നിയമിക്കപ്പെട്ടു.
കാലാകാലങ്ങളായി നമ്പൂതിരി ആളുകൾ പൂജ ചെയ്തിരുന്നിടത്ത് കോടതിവിധിയിലൂടെ ആ ജോലി ചെയ്യാനായി തയ്യാറായ ഒരാളാണ് ശ്രീ രാകേഷ്.
പ്രശസ്തനായ ശ്രീ പറവൂർ ശ്രീധരൻ തന്ത്രികളുടെ മകനാണ് രാകേഷ്.
കേരളമാകെ സാംസ്കാരികമായി ചലനങ്ങൾ സൃഷ്ടിച്ച ഒരു സംഭവമായിരുന്നു ഇത്.
വിദ്യാഭ്യാസസ്ഥാപനങ്ങൾ ഗവണ്മെന്റ് ഹയർ സെക്കണ്ടറി സ്കൂൾ കൊങ്ങോർപ്പിള്ളി.
സെന്റ് മേരീസ് ലോവർ പ്രൈമറി സ്കൂൾ ആലങ്ങാട്.
ലോവർ പ്രൈമറി സ്ക്കൂൾ  നീറിക്കോട്.
ലോവർ പ്രൈമറി സ്ക്കൂൾ ഒളനാട്.
പ്രദേശത്ത ധാരാളമായി ലഭിച്ചിരുന്ന കളിമണ്ണുകൊണ്ടുള്ള ചുടുകട്ട അഥവാ ഇഷ്ടിക ആയിരുന്നു പ്രധാന വ്യവസായം.
ചെറുകിടമായും , വൻകിടമായും ധാരാളം ആളുകൾ ഇത് നടത്തിപോന്നിരുന്നു.